open-index/open-wikipedia-markdown huggingface dataset:
Darjeeling (distrikt)

**Darjeeling** (bengali: দার্জিলিং জেলা, nepali: दार्जीलिङ जिल्ला) er et distrikt i den indiske delstaten Vest-Bengal. Distriktets hovedstad er Darjeeling. 

Distriktet grenser i vest mot Nepal, i nord mot den indiske delstaten Sikkim, i øst mot Bhutan, i sør mot Bangladesh og den indiske delstaten Bihar, og mot to andre distrikter i Vest-Bengal: *Uttar Dinajpur* og *Jalpaiguri*.

Største by er Siliguri. Andre større byer er Kalimpong og Kurseong. Mirik ved Sumendusjøen er et populært turistmål.

Åsene opp mot Himalaya har i årtusener vært et møtested mellom tibetanske folkeslag fra nord og indiske folk fra sør. Området har i de siste århundrene vært både under Nepal, Bhutan, Sikkim, Storbritannia og sist under den selvstendige staten India.

Raskt voksende te-plantasjer førte på 1800-tallet til arbeidsinnvandring fra Nepal. I dag er en stor del av befolkninga etniske nepalesere (som i Darjeeling kaller seg *ghorkaer*, blant annet for å markere at de ikke er nepalske statsborgere). I lavlandet, deriblant i storbyen Siliguri, er det mange *bengalere*.

Darjeelingdistriktet har dannet utgangspunkt for kravet om et en egen delstat for nepali-talende i India, under navnet Gorkhaland.

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 38,99 % av befolkningen.

Barn i alderen 0 til 6 år utgjorde 9,78 % i 2011 mot 12,72 % i 2001. Antallet jenter i den alderen per tusen gutter er 943 i 2011 mot 962 i 2001. 

## Referanser


## Eksterne lenker
*
Stefan Klein

**Stefan Klein** (født 1965) er en tysk biofysiker, journalist, forfatter og filosof. Han har utgitt flere bøker og regnes som en av de fremste naturvitenskapelige sakprosaforfatterne i Europa og har utgitt flere bøker.

Klein tok doktorgraden i biofysikk ved universitetet i München. 

Han var redaktør for forskningstoffet i det tyske magasinet *[[Der Spiegel]]* fra 1996 til 1999. Han har utgitt flere bøker, der den mest kjente er *[[Lykkeformelen]]* (2002), som kom på norsk i 2005. Hans bøker har blitt oversatt til 27 språk.

I 1998 mottok han Georg von Holzbrinck-prisen for sin vitenskapelige journalistikk. 

## Referanser


## Eksterne lenker
* Hjemmeside
Ebony and Ivory

«**Ebony And Ivory**» er en sang skrevet av Paul McCartney. Sangen er i dag en av Pauls mest kjente sanger etter hans dager med The Beatles. Den ble en verdenshit og en nummer 1-hit både i England og USA.

Sangen er hentet fra McCartneys suksessfulle 1982-album *[[Tug of War]]* og er en duett med Stevie Wonder. Tidligere Beatles-produsent George Martin produserte selve albumet, i tillegg til selve sangen.

## Referanser
Kapital

**Kapital** er et økonomisk begrep som kan ha flere betydninger. I økonomisk sammenheng brukes begrepet kapital om noe som investeres i produksjon av varer eller tjenester. Kapital regnes derfor som en produksjonsfaktor.

## I klassisk økonomi
I klassisk økonomisk betydning, slik det bl.a er overlevert av Adam Smith og David Ricardo, består kapital av følgende elementer:
* Det kan brukes til produksjon av andre varer.  
* Det har blitt produsert (i motsetning til landområder, naturressurser etc.).
* Det brukes ikke opp umiddelbart. 

Denne oppfatning har også gjort seg gjeldende blant nyliberalistiske tenkere.

### Arbeidende kapital
«Arbeidende kapital» er et begrep som i Norge knyttes til diskusjoner om formuesskatt. Det skilles da mellom økonomiske midler som «bidrar til verdiskapning og er med på å skape arbeidsplasser», og andre økonomiske midler. Ifølge siviløkonom og politiker Dag Vangsnes er det lite hensiktsmessig å snakke om arbeidende kapital, da all kapital reelt sett er i arbeid. Samme oppfatning har Espen Sirnes, førsteamanuensis i finans ved Universitetet i Tromsø. I et intervju med avisen *[[Dagens Næringsliv]]* gikk forhenværende finansminister Siv Jensen ut mot Høyres bruk av begrepet: «Hva er det, da? Det er et kunstig skille. All kapital arbeider»

## Marxistisk oppfattelse av kapital
Karl Marx mener kapital er en direkte følge av den private eiendomsrett. Teorien knyttes tett opp mot forståelsen av merverdien. Kapital er ifølge Marx enhver verdi som gir sin eier anledning til å tilegne seg en del av merverdien produsert i den samfunnsmessige produksjon.

### Konstant og variabel kapital
Marx skiller mellom to former for kapital. På en side investeres det i maskiner, ressurser og liknende – som i seg selv ikke produserer verdi. Dette kalte Marx "konstant kapital". På en annen side investeres det i arbeidskraft – og arbeidskraften er, ifølge Marx, det verdiskapende element i produksjonen. Denne verdi utvikler seg, denne delen av kapitalen forandrer form og utvikler seg og derfor kalles den for "variabel kapital". Dette har sammenheng med Marx' arbeidsverditeori.

## Referanser


## Kilder
*
Tholos

**Tholos** er en gresk betegnelse på bikube- eller kuppelformede steinbygg som en finner i middelhavsland. De ble bygget i antikken og huset hovedsakelig et tempel eller en grav.

## Tid og sted
De første tholosene i Hellas ble til rundt 1500 f.Kr., i den greske bronsealderen, og trengte gradvis vekk de eldre sjaktgravene. De største og best kjente byggene er fra Mykene. En finn også restene av en kjent tholos i Athene-tempelet i Delfi og Asklepios-helligdommen i Epidavros.

## Bygging
Tholosene ble bygget av steinblokker som møttest i en avrundet, men noe spiss hvelving på toppen. Døråpningen ble markert med monolitter på hver side eller en rett søyle laget av flere steiner. En kunne så dekke bygget med jord slik at det fekk en liten haug rundt seg, med en lang gang ned fra overflaten. Ofte bygget en tholosene i bakker eller åssider.

## Bruk
I hver av gravbyggene gravla en flere døde på ulike steder, enten rett på gulvet i gravkammeret eller i uthogde rom i gulvet. En regner med at større graver, med en diameter på 10 til 15 meter, ble brukt til å gravlegge kongelige, men fordi hver mykenske bosetning hadde mer enn en slik grav ble troleg også andre, laverestående samfunnsmedlemmer gravlagt her. Mange av tholosgravene er blitt plyndret for lenge siden, og vi vet ikke hvilket gravgods de inneholdt.

Lignende bygg, med pyntede innervegger, ble også laget av etruskere.

## Eksterne lenker
* 
* Mer om tholoser fra Universitetet i Dartmouth (engelsk)
Kjell Haug

**Kjell Haug** (født 4. mars 1933, død 1. august 2015) var en norsk forfatter, speider, spesialpedagog og lærer.

Han var født i Ski i Follo. Bodde i Ås. Han arbeidet som lærer på Follo barne- og ungdomsskole. Hans siste bidrag i forfatterskapet er et kapittel om *Gaupesteinmarka* i en bok om Sørmarka.

## Bøker
* *Glasstrompeten og andre noveller*, 1996 Atheneum ISBN 82-503-1093-4
* *Kanin på rød duk*, 1995 Atheneum,  ISBN 82-503-1034-9
* *Ulltråd fra rød pullover*, 1983 Gyldendal,   ISBN 82-05-14231-9
* *Nattsvermer*, 1980 Gyldendal,   ISBN 82-05-12201-6
* *Terningkast*, 1978 Gyldendal,   ISBN 82-05-11287-8

## Referanser
Gunvald Tomstad

**Gunvald Tomstad** (født 2. august 1918, død 12. mai 1970 i Flekkefjord) var en norsk krigsveteran fra andre verdenskrig.  
Han arbeidet som dobbeltagent og var offisielt fører for det lokale NS-laget, mens han i skjul var sentral i Milorg og virket som etterretningsagent for de allierte.  Han ble kalt «nazisten på Helle» under krigen, da den sivile delen av befolkningen kun kjente til hans aktiviteter i NS. De fleste innbyggerne i Flekkefjord fikk hakeslepp da han kom hjem i engelsk uniform etter frigjøringen.

Bak ryggen på tyskerne koordinerte han med Milorg og med England. Hans radiosender hadde en nedlagt strømlinje på ca. 2&nbsp;km i nord-sørgående luftlinje som antenne. Denne var det nesten umulig for peileutstyr å lokalisere. Hovedoppgaven var å rapportere om skipstrafikken langs kysten og annen tysk aktivitet som kunne medføre militære aksjoner.

Da han skulle arresteres, fikk han telefon fra Gestapo som utga seg for å være i Kristiansand og ville ha med Tomstad på et raid. Det Tomstad ikke visste, var at Gestapo befant seg i Lyngdal, og han hadde dermed bare en snau times forvarsel, og ikke tre. Etter å ha blitt avslørt kom Tomstad seg over til England via Sverige etter å ha ligget i skjul i flere måneder.

Hans liv under krigen ble i 1967 skildret i den norske filmen *[[Det største spillet (film)|Det største spillet]]*, laget etter Per Hanssons bok av samme navn.

Det ble i 1977 reist en minnestøtte (med relieff av Per Palle Storm) av ham ved Flekkefjord kirke.

## Familie
Han var sønn av bonden Aksel Emil Jonassen Tomstad (1887–1918) og Berthe Tonette Gunleivsdatter Helle (1891–1983). Han ble i 1945 gift med motstandskvinnen Tordis Sofie («Fie») Rørvik (f. 1920 – d. 2002).

## Referanser


## Litteratur
Per Hanssons bok *[[Det største spillet]]* (Gyldendal, 1965) gir en detaljert beretning om ham og hans virksomhet. Boken er også filmatisert under samme tittel (regi: Knut Bohwim), og med en del av aktørene fra den tid i flere småroller. Også filmen har blitt digitalisert med dagens teknikk og utgitt på DVD under *Norske klassikere – Det største spillet* så sent som 27. juli 2009. 
 
Gunvald Tomstad omtales også flere steder i en annen bok ved navn *Mannen som stjal Galtesund*. Boken er skrevet av Eiliv Odde Hauge, trykket av Reistad & Sønn i Oslo og utgitt på J.W. Cappelens Forlag i 1955. Denne boken handler i hovedsak om løytnant Odd Starheim fra Farsund som blant annet stjal båten «Galtesund» for å komme over til England på trening, for deretter å vende tilbake til Norge og slåss mot tyskerne. Gunvald Tomstad omtales allerede i forordet som en av de viktigste kildene til boken.

I nyere tid har nok en bok blitt utgitt og det så sent som i 2008. Den har fått tittelen *In the shadow of Gestapo* og er på 280 sider, skrevet av den norsk-amerikanske forfatteren Astrid Karlsen Scott og utgitt på forlaget Nordic Adventures. Scott har også skrevet et par lignende bøker, blant annet *Defiant Courage*, en bok skrevet sammen med Thor Haug om krigshelten Jan Baalsrud fra filmen *[[Ni liv (film)|Ni liv]]* (2001), deretter *Silent Patriot*, en bok om en av Norges mest dekorerte krigshelter, Hugo Munthe-Kaas (2004).
Wimbledon-turneringen 1991

**Wimbledon-turneringen 1991** 

## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Eksterne lenker
* ITF Menn , Kvinner
Gorkhaland

**Gorkhaland** er det navnet *gorkhaer* (etniske nepalere) i India har satt på den indiske delstaten de krever opprettet på områder som nå tilhører delstaten Vest-Bengal.

De vil at denne delstaten skal dannes på grunnlag av Darjeeling distrikt i det nordøstre Vest-Bengal og mindre tilstøtende områder.

På 1900-tallet utviklet det seg en politisk bevegelse som krevde nasjonale rettigheter for det nepali-talende flertallet i distriktet.

Organisasjoner for nepali-talende indere ble stiftet der alt før den andre verdenskrig, da all politisk organisering var strengt forbudt i Nepal. Disse organisasjonene brukte som regel betegnelsen *gorkha* og ikke nepali om seg sjelv, både fordi dette var navnet på nasjonaliteten på den tiden da bevegelsen i India startet, og senere for å markere at de ikke ønsket tilslutning til den nepalske staten, men ville bli innenfor India.

Kravet om både et eget område innenfor Vest-Bengal, og etterhvert det mer radikale kravet om en egen delstat, Gorkhaland, med utgangspunkt i Darjeeling og distrikter rundt, vokste fram på denne tiden.

Etter at India ble selvstendig, fikk nepali formelt en rolle som offisielt språk i Darjeeling og områder i nærheten, ved vedtak i 1961 og 1977. Men nasjonalistiske aktivister hevdet at disse vedtaka ikke ble satt ut i praksis.

I 1986 ble dette kravet reist igjen av *Gorkhaland National Liberation Front* (GNLF – *Gorkhalands Nasjonale Frigjøringsfront*). Brutal undertrykkelse av en GNLF-ledet demonstrasjon utløste to års lokal krig, der minst 200 ble drept.

I 1988 ble krigen avslutta etter forhandlinger. Den indiske staten dannet et autonomt distrikt innenfor Vest-Bengal, *Darjiling Gorkha Hill Council*, senere omdøpt til *Darjiling Gorkha Autonomous Hill Council* (en bokstavelig, men ikke helt språklig god norsk oversettelse er *Darjeelings Autonome Gorkha-Åsråd*), som fikk beslutningsrett over utviklingsprogrammer, undervisning og kultur. GNLF ga opp kravet om en egen stat.

Seinere har kravet om at distriktet skal bli en egen nepali-talende stat innafor India blitt reist flere ganger, men til nå uten samme styrke som på 1980-tallet.

## Eksterne lenker

* Nepalis in India demand separate Gorkha State
Espen Gaarder Haug

**Espen Gaarder Haug** (født 1966) er en norsk trader, og professor i finans ved Handelshøyskolen ved NMBU. Han har en doktorgrad i kvantitativ finans fra NTNU, erfaring som praktiserende trader for Den norske Bank, Chemical Bank, JP Morgan Chase og Paloma Partners.

Haug har skrevet flere bøker om matematisk finans. Han lager også tegneseriestripen «The Collector» som trykkes i Willmott, et magasin for kvantitativ finans.

## Bibliografi
* *The Complete Guide to Option Pricing Formulas* 2006, 2. utgave, New York: McGraw-Hill,  ISBN 0-07-138997-0.
* *Derivatives : Models on Models* 2007, New York: John Wiley & Sons. ISBN 0-470-01322-2.*
* *Unified Revolution: New Fundamental Physics* 2014, Oslo: EGH Publishing. ISBN 978-829-99703-03*

## Vitenskapelige artikler
* Haug, E.G. (2020): "*Collision-space-time: Unified Quantum Gravity" Physics Essays, Vol 33. No. 1.
* Haug, E.G. and Hoff, H. (2018): "*Stochastic space interval as a link between quantum randomness and macroscopic randomness?" Physica A, Vol 493, Pages 400–409.
* Haug, E.G. (2017): "*The ultimate limits of the relativistic rocket equation. The Planck photon rocket" Acta Astronautica, Vol 136.
* Haug, E.G. (2016): "The gravitational constant and the Planck units. A simplification of the quantum realm," Physics Essays, Vol 29. No. 4.
* Haug, E.G. and Taleb, N.N. (2011): "Option traders use (very) sophisticated heuristics, never the Black-Scholes-Merton formula," Journal of Economic Behavior and Organization
* Haug, E.G. and Stevenson, J.  (2009): Options Embedded in Physical Money, Wilmott Magazine 1/2009
* Haug, E.G. and Taleb, N.N. (2008): Why We Have Never Used the Black-Scholes-Merton Option Pricing Formula, http://papers.ssrn.com/sol3/papers.cfm?abstract_id=1012075, Wilmott Magazine 1/2008

## Eksterne lenker
* 
* Forfatterens hjemmeside
Fylkesvei 532

**Fylkesvei 532** går mellom Rabben i Hustadvika og Høgset i Gjemnes.

Frem til 2019 hadde veien betegnelsen fylkesvei 279 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*
Michael Stich

**Michael Stich** (født 18. oktober 1968 i Pinneberg i Schleswig-Holstein i daværende Vest-Tyskland) er en tidligere profesjonell tennisspiller.

Stich ble profesjonell tennisspiller i 1988 og han tilhørte verdenseliten i den første halvdelen av 1990-tallet. Som best var han nummer to (1993) på rankingen over verdens beste mannlige singlespillere og nummer ni som doublespiller. I løpet av sin tenniskarriere vant han 18 single- og 10 doubleturneringer. 

Stich vant sin første turnering i 1990 (Memphis) og i 1991 vant han sin eneste Grand Slam-tittel. Etter å ha beseiret svenske Stefan Edberg på vei til Wimbledon-finalen møtte han sin landsmann Boris Becker i den heltyske finalen. Stich vant over Becker, som har vunnet turneringer tre ganger før, i tre strake sett; 6-4, 7-6, 6-4 og tok dermed sin første og eneste Grand Slam-tittel. Året etter, i 1992 vant han doubleturnering i Wimbledon sammen med John McEnroe. Forøvrig McEnroes siste Grand Slam-tittel.

Stich ble olympisk mester da han sammen med Boris Becker vant gullmedaljene i doubleturneringen under Sommer-OL 1992 i Barcelona. 

Han deltok også på det tyske Davis Cup-laget 1990–96, han spilte 46 Davis Cup-kamper hvorav han vant 35. 

## Grand Slam-titler
*  **[[Wimbledon (tennis)|Wimbledon]]**
** Single menn: 1991 (Han beseiret Boris Becker med 6-4, 7-6, 6-4 i finalen)
** Double menn: 1992 (Sammen med John McEnroe)

## Referanser


## Eksterne lenker
*
Eduardo Frei Ruiz-Tagle

**Eduardo Frei Ruiz-Tagle** (født 24. juni 1942 i Santiago, Chile) er en chilensk sivilingeniør og politiker. Han tilhører Partido Demócrata Cristiano, det chilenske kristendemokratiske partiet. Frei var Chiles president fra 1994 til 2000. Han er nå medlem av Senatet, der han fra 2006 til 2008 var senatspresident.

Frei stilte i 2009 igjen til presidentvalg, som kandidat for sentrum-venstrekoalisjonen Concertación de Partidos por la Democracia (Samling av partier for demokratiet). I første valgomgang fikk Frei nest flest stemmer og gikk videre til andre valgomgang, som ble avholdet 17. januar 2010. Han møtte da sentrum-høyrekandidaten Sebastián Piñera. Resultater offentliggjort av Chiles valgkommisjon etter andre valgomgang ga Piñera 51,61 % av stemmene, med 48,38 % til Frei (99 % av stemmene opptalt). Allerede på bakgrunn av de foreløpige resultatene, basert på opptelling av 60 % av stemmene, innrømmet Frei nederlaget og gratulerte Piñera med valgseieren. Det er første gang siden overgangen til demokrati i 1990 at høyresiden vinner et presidentvalg i Chile.

Han er sønn av Eduardo Frei Montalva, president i Chile fra 1964 til 1970.

## Referanser


## Eksterne lenker
*
Toril Opsahl

**Toril Opsahl** (født 1976) er en norsk lingvist. Hun er ansatt som professor i nordisk språkvitenskap og norsk som andrespråk ved Universitetet i Oslo.

Opsahl ble cand.philol. ved Universitetet i Oslo i 2002. Hovedfagsoppgaven var om de kommunikative funksjonene til diskurspartikkelen 'bare'. I 2010 tok hun en doktorgrad om språkutvikling i multietniske ungdomsmiljøer. Avhandlingen hadde tittelen *Egentlig alle kan bidra!* og inngikk i det nasjonale språkforskningsprosjektet "Utviklingsprosesser i urbane språkmiljø" (UPUS).

Opsahl startet karrieren som lektor ved videregående skole og voksenopplæring (2002–2006). Hun var deretter doktorgradsstipendiat 2006–2009 og redaktør i Norsk ordbok fra 2009 til 2014, hvor hun blant annet var forsker i prosjektet Norsk Ordbok 2014. I 2012 ble hun ansatt som førsteamanuensis II ved Forskingssenter for skriftkultur, Ivar Aasen-instituttet for språk og litteratur, Høgskolen i Volda og i 2014 fikk hun stillingen som førsteamanuensis i Nordisk språk (inkludert Norsk som andrespråk) ved Institutt for lingvistiske og nordiske studier, Universitetet i Oslo (UiO). Hun var forskningsleder ved samme institutt fra 2015 til 2017 og har siden 2020 vært leder for NorPol-prosjektet. Hun har også bistilling som førsteamanuensis II ved NTNU, i prosjektet GenVAC. Hun fikk personlig opprykk til professor i august 2023.

Hennes faglige interesseområder er språklig variasjon og endring, flerspråklighet, flerspråklig utdanning, språkholdninger, samtale, ungdomspråk, diskursmarkører, grammatikk og pragmatikk.

Opsahl har sittet i skriftstyret til Landslaget for norskundervisning og er medlem av kjernegruppa ved MultiLing, senter for flerspråklighet.

I 2013 utgav hun (sammen med Stian Hårstad) boka *Språk i byen. Utviklingslinjer i urbane språkmiljøer i Norge*.

## Referanser
Fjellhvitkurle

**Fjellhvitkurle** (*Pseudorchis straminea*) er en plante i hvitkurleslekta i orkidéfamilien (marihandfamilien).

## Utseende
Fjellhvitkurle er ikke av de mest spektakulære orkidéene vi har. Den har relativt små og gulhvite blomster øverst på en 10&ndash;20&nbsp;cm lang stengel omkranset av grønne, avlange blader. Det mest karakteristiske ved planta er lukta, den har nemlig sterk vaniljelukt på blomstene. Den nære slektningen hvitkurle er svært lik denne planta.

Finner en et blomstrende skudd av fjellhvitkurle kan en være ganske sikker på å finne flere. Planta setter ikke rotskudd, men den pleier likevel å opptre i bestand.

## Forekomster i Norge
Dette er en fjellplante som først og fremst er tilknyttet de kalkrike fjellstrøkene. Fjellhvitkurle er en karakterart for vegetasjonstypen reinrosehei.

De sørligste lokalitetene til fjellhvitkurle er helt nede i Åmli og Bygland, og planta går helt nord til Nordkapp. I de fleste fjellområder med kalk i grunnen er planta relativt vanlig, og i Nord-Norge går den også ned til kysten. Fjellhvitkurle er i rødlistevurderingen 2021 regnet som livskraftig (LC).

## Referanser




## Eksterne lenker
*
Mona Grudt

**Mona Grudt** (født 1971) er en norsk journalist, redaktør, programleder og modell. Hun vant Miss Universe i 1990. Hun er per 2025 den eneste norske statsborger som har vunnet denne kåringen.

Ved siden av modellyrket har Grudt arbeidet som journalist og spaltist i flere kvinne- og ukeblader og har også vært redaktør av *[[Ditt Bryllup]]* (1996–2014). Hun har også ledet missekåringen Frøken Norge på TVNorge og vært programleder for ''TopModel'' og quizshowet *[[Fullt hus]]* (begge på TV3). I 1990–årene gjestet hun TV-serier både i USA, Norge og Danmark, blant annet det amerikanske talkshowet *[[The Late Show with David Letterman]]* i 1990 og hadde en gjesterolle i serien *[[Star Trek: The Next Generation]]* i 1991 (fra perioden hun bodde i USA 1990–1997).

I 2007 deltok hun i danseprogrammet *[[Skal vi danse (TV-program)|Skal vi danse]]* på TV 2 og året etter deltok hun i, og vant, en spesialversjon bestående av tidligere deltakere.

## Privatliv
Grudt var gift med motefotograf Lasse Berre fra 1995 til 1999 og med amerikanske Brody Bittrick fra 2005 til 2012. Hun har siden 2021 vært gift med islandske Bjørgvin Thorsteinsson. De ble separerte i august 2023.

## Referanser


## Eksterne lenker
* 
*  Offisiell hjemmeside
Fylkesvei 5948

**Fylkesveg 5948** går mellom Spjelkavik i Ålesund og Brusdal i Ålesund.

Frem til 2019 hadde veien betegnelsen fylkesvei 111 (Møre og Romsdal).

Veien var tidligere hovedvei til Ålesund.

## Kommuner og knutepunkter

## Referanser




## Eksterne lenker
* Vegvesenets vegkart 
*
Vika (Senja)

**Vika** er ei bygd på Senja i Troms. Stedet Ligger ved Gisundet, like nord for Silsand i Lenvik kommune, og er hjemstedet til forfatteren Arvid Hanssen.

Fylkesvei 861 går gjennom bygda, med gatenavnet Vikaveien.

## Olsborg grunnkrets
Vika utgjør **Olsborg grunnkrets**, som tilhører Silsandområdet. Olsborg er navnet på en gård som ligger nedenfor boligfeltet Silsand nord. Selve Olsborg tilhører Silsand grunnkrets, men man kan snakke om Olsborg som et større område. Olsborg grunnkrets ligger like nord for dette området og består av Vika, Finnjord og Skoghus. Areal: 5,57 km².

Innbyggertall:
Vidunderlige nye verden

***Vidunderlige nye verden*** eller ***Fagre nye verden*** (engelsk: *Brave New World*) er en dystopisk roman fra 1932 av den britiske forfatteren Aldous Huxley. Romanen er Huxleys mest kjente roman. Historien finner sted i London i det 26. århundre. Den forutser en utvikling innen reproduksjonsteknologi, bioteknologi og «søvn-læring», som sammen bidrar til å forandre samfunnet.

Boken beskriver en verden som også kan kalles en ironisk utopia: Menneskeheten er uten bekymringer. Den er sunn og på et høyt teknologisk plan. Krig og fattigdom har blitt fjernet, og alle er permanent lykkelige. Ironien ligger i at dette har blitt oppnådd ved å eliminere mye av det som gjør mennesker lykkelige, som familie, kunst, litteratur, religion, filosofi, vitenskap og kulturelt mangfold. Boken beskriver også et hedonistisk samfunn der glede og nytelse tilfredsstilles av promiskuøs sex og stoffmisbruk – her spesielt bruken av «soma», en kraftig stimulant som gir fantasier i form av hallusinasjon for å komme vekk fra smerte og dårlige følelser.

Boken, som var inspirert av H.G. Wells utopiske roman *[[Men Like Gods]]*, var Aldous Huxleys første forsøk på en dystopi. Siden utgivelsen i 1932 har den hatt en betydelig innflytelse på den moderne verden. Tittelen er hentet fra Mirandas tale i Shakespeares *[[Stormen]]*, 5. akt, scene I:

Boken ble først oversatt til norsk av Georg Brochmann i 1948, og denne oversettelsen har blitt gjenutgitt en rekke ganger. En ny oversettelse ved Bjørn Herrman ble først utgitt i 2017, med tittelen *Fagre nye verden*. Boken *Gjensyn med den vidunderlige nye verden* ble utgitt i 1959, oversatt av Lise Houm.

## Se også
* Sitater fra Shakespeare i Vidunderlige nye verden

## Referanser




## Litteratur
*  oversatt av Bjørn Herrman
* 
*  oversatt av Georg Brochmann
Preseptorisk

**Preseptorisk** betyr det samme som **ufravikelig**. At en lovregel er preseptorisk innebærer at den ikke kan fravikes i avtale mellom to eller flere parter. Begrepet brukes først og fremst i kontraktsrettslige lover, hvor det ofte vil være noen regler som er preseptoriske, mens andre er deklaratoriske (fravikelige). De fleste slike lover inneholder en paragraf innledningsvis som regulerer lovens fravikelighet, gjerne slik at loven som utgangspunkt er preseptorisk, mens det er særskilt angitt dersom en regel skal være fravikelig. Det motsatte utgangspunkt er også mulig. Der loven ikke har slike uttrykkelige regler må fravikeligheten avgjøres ved tolking av den enkelte bestemmelse.

Bestemmelser som regulerer forbrukerforhold vil ofte være preseptoriske i retning av forbrukeren for å beskytte denne mot utnyttelse fra den profesjonelle parts side. Derimot er reglene normalt fravikelige på den måten at forbrukeren kan gis en bedre stilling enn den som følger av loven. Et eksempel på en lov med en slik regulering er forbrukerkjøpsloven fra 2002.
Hvitkurle

**Hvitkurle** (*Pseudorchis albida*) er en plante i orkidéfamilien (marihandfamilien).

## Utseende
Hvitkurle er en av de mer uanselige orkideene. Den har små, ganske anonymt hvite blomster og en mørkere grønnfarge enn den nære slektningen fjellhvitkurle. Den har lite lukt på blomstene.

## Forekomster i Norge
På den nyeste Norsk rødliste for arter (2021) har hvitkurle blitt satt med statusen «sårbar» (VU). Dette er en plante som i stor grad er knyttet til kulturmark, særlig beite- og slåttemark drevet på gammel måte. I nyere tid har den gått sterkt tilbake.

Selv om hvitkurlen er i tilbakegang, har den fortsatt relativt store forekomster i Norge. Den finnes i alle fylker bortsett fra Finnmark, helt fra Kristiansand i sør til Karlsøy i nord. Planta har en viss hovedtyngde i utbredelsen i dalstrøkene på Østlandet.

## Referanser




## Eksterne lenker
*
Virginia Ruzici

**Virginia Ruzici** (født 31. januar 1955 i Câmpia Turzii i Romania) er en tidligere profesjonell kvinnelig tennisspiller

Ruzici ble profesjonell i 1975 og i løpet av sin tenniskarriere vant hun 15 singleturneringer. Sin største fremgang nådde hun i 1978 da hun vant to Grand Slam-titler. Hun beseiret Mima Jaušovec med 6-2, 6-2 i French Open-finalen. Sammen med Mima Jaušovec vant hun også damedoubleturneringen, de beseiret Lesley Turner Bowrey / Gail Sherriff Chanfreau med 6-4, 6-3.  
 
## Grand Slam-titler
*  **[[French Open]]:**
** Single kvinner: 1978 (hun beseiret Mima Jaušovec med 6-2, 6-2 i finalen)
** Double kvinner: 1978 (sammen med Mima Jaušovec)

## Referanser

## Eksterne lenker
*
Deklaratorisk

**Deklaratorisk** betyr det samme som **fravikelig**. Der en lovregel er deklaratorisk innebærer dette at den kan fravikes gjennom avtale mellom partene, eller gjennom sedvane, kutyme eller annen handelsbruk. I hvilken grad en lov er deklaratorisk vil normalt være regulert innledningsvis i loven. Kontraktsrettslige lover utenfor forukerforhold vil normalt være deklaratoriske, ettersom det forutsettes at partene her kan ta vare på sine egne interesser, og fordi lovens regler ikke passer like godt i alle sammenhenger. I visse forhold der interessene til tredjemenn kommer inn vil dette imidlertid kunne stille seg annerledes; et eksempel på dette er innen selskapsretten der reglene i stor grad er preseptoriske (ufravikelige).

## Referanser
Frithjof Nordnes

**Frithjof Nordnes** (født 1948 i Mosjøen) er en norsk revyskuespiller og artist. Han spiller blant annet «Joffen» i duoen «Joffen og Laffen» sammen med Leif Fjelldal.

## Diskografi
* *Joffen og Laffen* 1998

## Referanser


## Litteratur
*
Pro rata-ansvar

**Pro rata-ansvar** (av latin, *pro* = «for» og *rata* = «bestemt ved beregning») betyr rett oversatt **forholdsmessig ansvar** eller **delt ansvar** (omtales også som *proratarisk ansvar*). Dette foreligger der to eller flere parter er ansvarlige (debitorer) for samme krav, men der kreditor må kreve en **forholdsmessig** del av hver av dem. Der to debitorer hefter proratarisk for et beløp på 100&nbsp;000 kroner, vil den ene
kunne bli fri for forpliktelsen ved å innbetale 50&nbsp;000, mens kreditor må innkreve det resterende hos debitor nummer 2 (forutsatt at debitorene hefter for 50 % hver, noe som vil være hovedregelen). Pro rata-ansvar er således motsatsen til solidaransvar, der kreditor kan kreve hele sitt tilgodehavende hos en av skyldnerne, mens disse så må ordne opp seg i mellom i ettertid.

I norsk rett er utgangspunktet ved samskyld at det foreligger solidaransvar. Pro rata-heftelse forutsetter således særlig lovhjemmel eller avtale med kreditor. Et praktisk eksempel er i ansvarlig selskap med delt ansvar (DA).
Helganes kraftverk

**Helganes kraftverk**  er et  vannkraftverk ved Helgeland i Suldal kommune i Rogaland. 

Kraftverket utnytter deler av fallet i Helgelandsåna som renner ut i Suldalsvatnet. 

Det er installert to peltonturbiner på totalt 3,5 MW og midlere årsproduksjon er 12 GWh. 

Kraftverket er et elvekraftverk uten eget reguleringsmagasin. Produksjonen startet i 2003.

Kraftverket er lokalt eid. 

## Referanser


## Kilder
* 
* NVE vannkraftdatabase
Tveiteåno kraftverk

**Tveiteåno kraftverk**  er et vannkraftverk ved Kolbeinstveit i Suldal kommune i Rogaland. 

Kraftverket utnytter 331 meter av fallet i Tveiteåno som renner ut i Suldalsvatnet. Kraftverket er et elvekraftverk uten eget reguleringsmagasin.

Det er installert en peltonturbin  på 1,3 MW. Produksjonen startet i 2005 og midlere årsproduksjon er 4,5 GWh. 

Kraftverket er lokat eid.

## Referanser


## Kilder
* 
* NVE vannkraftdatabase
Mima Jaušovec

**Mima Jaušovec** (født 20. juli 1956 i Maribor i daværende Jugoslavia) er en tidligere profesjonell spiller

Jaušovec er mest kjent for sin seier i Grand Slam-turneringen French Open i 1977. Hun nådde også finalen der i 1978 men tapte da mot Virginia Ruzici fra Romania. I doublefinalen samme år vant hun sin andre Grand Slam-tittel, da sammen med sin finalemotstander i singleturneringen Virginia Ruzici. De beseiret Lesley Turner Bowrey og Gail Sherriff Lovera med 5-7, 6-4, 8-6 i finalen. Paret nådde også doublefinalen i Wimbledon samme året, med de tapte for Kerry Melville Reid og Wendy Turnbull med 4-6, 9-8, 6-3. I sin tredje singlefinale i en Grand Slam-turnering, også den i French Open, i 1983 spilte hun mot Chris Evert og tapte. 

Blant Jaušovecs øvrige seire kan nevnes; Italian Open i 1976 og German Open i 1978. Hennes tenniskarriere som aktiv varte i femten år fra 1973 til 1988. I dag er hun trener for det slovenske kvinnelaget i tennis.

## Grand Slam-titler
*  **[[French Open]]:**
** Single kvinner: 1977 (hun beseiret Florenta Mihai med 6-2, 6-7, 6-1 i finalen)
** Double kvinner: 1978 (sammen med Virginia Ruzici)

## Referanser

## Eksterne lenker
*
Jone Salomonsen

**Jone Gro Salomonsen** (født 1956) er en norsk teolog, forsker og feminist som har forsket på religion ut ifra et feministisk perspektiv. Hun har utgitt flere bøker innen sitt fagområde. Hun er ansatt som professor ved Det teologiske fakultet, Universitetet i Oslo.

Salomonsen ble cand.theol. ved Universitetet i Oslo i 1986 og tok en doktorgrad i 1997 om feministisk neopaganisme/Wicca i USA samme sted. Avhandlingen var et tverrfaglig arbeid (sosialantropologi og teologi) og hadde tittelen *I Am A Witch -A Healer And A Bender. An Expression Of Women's Religiousity in Contemporary USA*. Den ble utgitt som bok i 2002 under tittelen *Enchanted Feminism. Ritual, Gender and Divinity among the Reclaiming Witches of San Francisco*.

Salomonsen ble ansatt ved Det teologiske fakultet ved Universitetet i Oslo (UiO) i 1989 og hatt stillingen som professor i teologi siden 2005. Hun har vært forsker både ved Det teologiske fakultet og Sosialantropologisk institutt, samt gjesteforsker ved Wesleyan University i USA. Hun har også hatt stilling som programsekretær i NRK, i NRK radio 1986-1987 og NRK fjernsynet 1987-1988.

Hennes forskningsområder er feministisk teologi og kjønnsteori, ritualer og riteteori, neopaganisme, hekser og nyreligiøsitet, konfirmasjon og overgangsriter, globalisering og post-kolonial teologi, systematisk teologi, sosialantropologi, empiriske feltstudier.

Hun var leder for Norsk studentunion 1981-82.

## Bibliografi
* 1991: *Når gud blir kvinne. Blant hekser, villmenn og sjamaner i USA*
*1999: *Riter. Religiøse overgangsriter i vår tid*
*2002: *Enchanted Feminism. Ritual, Gender and Divinity among the Reclaiming Witches of San Francisco*

## Referanser
Gryteunderlag

Et **gryteunderlag,** **kjeleunderlag** eller **bordskåner** er en plate, ring eller rist som settes på sårbare overflater, for eksempel spisebord eller kjøkkenbenker av treverk, for å beskytte disse mot varmen fra gryter, kjeler, panner og liknende. I 1999 ble den nykonstruerte betegnelsen **hambus** introdusert i NRK P3s radioprogram *Mamarazzi*.

## Utforming og bruk
Gryteunderlaget kan være lagd av tre, kork, tovet ull, keramikk og andre materialer som leder varmen dårlig. Også en stor gryteklut, en keramikkflis, en tallerken snudd opp-ned eller en skjærefjøl kan gjøre samme nytten. Ved flere turiststeder selges keramikkfliser dekorert med populære motiver som nyttige souvenirer. Disse kan enten være med filt under, eller i egen ramme.

Gryteunderlaget kan også være utformet som en rist av metall, for eksempel smijern, og med lave bein eller føtter. En slik grytefot eller stativ ble opprinnelig også brukt til å ha grytene på når en varmet maten over ilden.

Ved finere dekking av bord serveres gjerne varm mat og drikke i egne gryter og boller, på fat og i kanner, for eksempel av glass eller keramikk, som ikke skader bordet. Dermed blir gryteunderlaget overflødig. Det finnes for øvrig egne varmeplater og små bordovner, på engelsk ofte kalt *hot plates*, for å holde den serverte maten varm. Slike brukes særlig på restauranter og ved større buffeter.

## Gryteunderlag på andre språk
Gryteunderlag heter *grytunderlägg* på svensk, *onderzetter* på nederlandsk, *Topfuntersetzer* på tysk, *sous-plat* på fransk og *trivet* eller *pot stand* på engelsk. Brikke til å ha under glass og liknende heter på engelsk *coaster* eller *beermat*.

## Se også
* Ølbrikke
* Dekketøy – dekkeserviett – dekketallerken – duk – brikke
* Fat
* Fjel
* Skjærematte
* Brannjern, brannfot

## Referanser


## Eksterne lenker
* 
* Bordringer i DigitaltMuseum
* Bordskånere i DigitaltMuseum
* Gryteunderlag i DigitaltMuseum
Tredagersfeber

**Tredagersfeber** (Exanthema subitum)**,** også kalt tredjedagsutslett, er en ufarlig barnesykdom med utslett som hovedsakelig forårsakes av humant herpesvirus type 6 (HHV 6) og til en mindre grad humant herpesvirus type 7 (HHV 7). At sykdommen skyldes disse virusene ble først kjent i 1988, men det kliniske sykdomsbildet hadde da vært kjent lenge. 

## Navnsetting
Det medisinske navnet på sykdommen er Exanthema Subitum, men sykdommen har fått mange andre navn, fordi den lenge var ukjent og fordi den har et relativt uspesifikt symptombilde. Dette har ført til forvekslinger, og forskjellige navn har innarbeidet seg. Årsaken til at viruset også kalles roseolovirus er det karakteristiske sykdomsbildet med utslett. Et utslett med små runde blekrøde flekker rundt navlen/buken sees ofte ved tyfoidfeber. De blekrøde flekkene kalles roseoler. 

Synonymer:
*exanthema subitum
*tredjedagsutslett
*roseola
*4. barnesykdom
*6. barnesykdom

Noen forveksler også 'feber' og 'utslett' og sier

*tredagersutslett
*tredjedagsfeber

## Tilstanden
Tredjedagsutslett smitter sannsynligvis via dråper, og det antas at barnet er smittsomt så lenge utslettet varer.

## Tegn
5-10 dager etter at barnet er smittet får det høy feber i 2-3 dager. I disse dagene har barnet bare feber og få andre symptomer. Deretter faller temperaturen samtidig som utslettet kommer. Hudforandringene består av et makulopapuløst utslett, særlig på overkroppen og armer og bein.

## Undersøkelser
Utslettet er typisk og sykehistorien klassisk. Endelig diagnose stilles ved påvisning av spesifikt antistoff (IgM) mot herpesvirus-6, men dette er i praksis sjelden nødvendig. 

## Tiltak
Vanlig omsorg og råd ved feber bør følges: Barnet bør få mest mulig ro og trygghet, og allmenntilstanden bør vurderes fortløpende. De fleste foreldre har gode forutsetninger for å vurdere dette. Paracetamol kan ha en plass i behandlingen for å dempe feber og smerter. Ut over dette er andre tiltak som regel ikke nødvendig.

I noen få tilfeller kan den høye feberen som denne sykdommen gir føre til feberkramper. Dette vil som regel kreve ytterligere tiltak, ofte innleggelse i sykehus. 

## Referanser
Tysseland kraftverk

**Tysseland kraftverk**  er et vannkraftverk ved Tysseland i Suldal kommune i Rogaland. 

Kraftverket utnytter 225 meter av fallet i Tysselandselva som renner ut i Sandsfjorden. Det er installert en peltonturbin på 5 MW. 

Produksjonen startet i 2003 og midlere årsproduksjon er 24,5 GWh. Kraftverket er et elvekraftverk uten eget reguleringsmagasin.

Kraftverket er lokat eid sammen med Haugaland kraft.

## Referanser


## Kilder
* 
* NVE vannkraftdatabase
DB Cargo

**DB Cargo**, tidligere **Raillon**, er et europeisk (hovedsakelig tysk) selskap som driver uavhengig jernbanegodstransport. I begynnelsen av 2009 ble konsernet omdøpt til **DB Schenker Rail** og 1. mars 2016 fikk det sitt nåværende navn, **DB Cargo**.

## Historie

Raillon var et resultatet av sammenslåingen av tyske DB Cargo AG med NS Cargo NV. Senere ble det danske selskapet DSB Gods fusjonert inn i selskapet, og deretter italienske Strade Ferrate del Mediterraneo (SFM) i 2004, fulgt av sveitsiske Brunner Rail Services GmbH. I 2007 kjøpte selskapet seg inn i sveitsiske BLS Cargo AG med en eierandel på 20 %. Året etter økte det eierandelene sine i BLS Cargo AG til 40 %.

I 2008 ble Railion-navnet droppet til fordel for en rebranding av DB Schenker.

I 2011 inngikk DB Schenker Rail en avtale med Lietuvos Geležinkeliai for å øke grenseoverskridende tjenester i de baltiske statene.

## Referanser


## Eksterne lenker
*
French Open 1977

**French Open** er en Grand Slam-turnering i tennis på grus som blir spilt på Roland Garros-stadion i Paris. French Open i 1977 ble arrangert i perioden 23. mai til 5. juni. Guillermo Vilas vant finalen over Brian Gottfried og i damefinalen vant Mima Jaušovec fra Jugoslavia over Florenta Mihai fra Romania.

## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Eksterne lenker
* French Open PDF Menn, Kvinner
* ITF Menn , Kvinner
Den femte barnesykdom

**Den femte barnesykdom** (latin **erythema infectiosum**) er en vanlig barnesykdom med utslett som ofte inntreffer før 6-7 års alder. Men den forekommer også av og til i alle aldre. Sykdommen kalles gjerne femte barnesykdom fordi den er den femte av en gruppe barnesykdommer som noe tilbake i tiden var vanlig og der utslettene lignet hverandre. De andre fire barnesykdommene er meslinger, røde hunder, skarlagensfeber og vannkopper.

## Tilstanden
Sykdommen sees også hos voksne, og disse får ofte litt flere symptomer enn hudforandringene. Dessuten kan utslettet komme tilbake inntil flere måneder etter at infeksjonssykdommen er gjennomgått. Det kommer oftere tilbake ved

* psykiske belastninger / stress
* fysiske belastninger / stress
* varme
* lys
* fuktighet

Sykdommen er en parvovirus-infeksjon som forårsakes av et såkalt parvo-virus, 20&nbsp;% av alle som blir smittet får ingen merkbar sykdom i det hele tatt.

## Tegn
5-20 dager etter smitte får barnet utslett i kinnene. Det er aldri utslett i panne, rundt munnen eller på nesen. Det er sjelden feber eller nedsatt allmentilstand. Utslettet kan spre seg til kroppen, bein og armer. Hudforandringene består av sterkt erythem og fortykket hud i større områder, det ligner en del på utslettet ved røde hunder. Det kan klø og huden vil føles ubehagelig og varm. Utslettet forsvinner etter en uke. Utslettet svekkes først i sentrale områder og har også en tendens til å komme tilbake hvis huden utsettes for sol og vann.

Barn med denne sykdommen føler seg som regel ganske friske, noen får symptomer som ved en mild influensa med lett feber.

Voksne kan få symptomer fra andre steder på kroppen som en følge av virusinfeksjonen. Det vanligste er

* leddsmerter
* muskelsmerter
* hodepine

De fleste med parvovirus-infeksjoner får leddplager, som regel er det store ledd som rammes og ikke sjelden er det hevelse i leddet. Leddplagene varer fra 1 uke til tre måneder.

## Undersøkelser
Utslettet er typisk og sykehistorien klassisk. Men en endelig diagnose stilles ved at såkalte antistoffblodprøver.

## Tiltak
Det er ingen behandling for sykdommen, og behandling er også helt unødvendig.

## Egenomsorg
Pass på at huden tilheler uten rester av hudforandringer. Hvis det klør så bruk vanlige kløestillende midler. Hvis kløen fører til forurensing eller åpne sår bør rengjøre med såpe og vann eller bruke antiseptiske midler for å forhindre hudinfeksjon.

## Tiden etterpå
Immunsystemet kan forveksle overflaten til viruset med leddvev i kroppen som ligner. Det er derfor ikke helt uvanlig med en forbigående postinfeksiøs leddbetennelse. Gravide som smittes kan få skader på fosteret som medfører spontan abort eller fosterskader.

## Referanser
Hånd-, fot- og munnsykdom

:*Må ikke forveksles med [[munn- og klovsyke]]*

**Hånd-, fot- og munnsykdom** (også *hånd-, fot- og munnsyke*) er en menneskelig infeksjonssykdom som kjennetegnes av lette allmensymptomer og utslett på hender og føtter og små blemmer og sår i munnslimhinnen. Sykdommen forårsakes av Coxsackievirus.

Sykdommen rammer oftest barn fra spebarnsalder og frem mot ti års alder. Smitte skjer via hudkontakt, dråpesmitte og gjennom avføring. Smitteoverføring er typisk i et tett barnemiljø som finnes i en barnehage, ofte i sommer- og høstmånedene. Inkubasjonstid fra smitte til symptomer er 3–7 dager. Sykdommen varer ca. en uke. Ytterst sjelden smittes voksne av sykdommen.

Ved utbrudd er vanlige symptomer vondt i halsen, lett feber, og sår i slimhinnen i munnen som kan ligne på aftøse sår.

## Eksterne lenker
* lommelegen.no om hånd-fot- og munnsykdom
Florența Mihai

**Florența Mihai** (IPA:[floˈre̯nt͡sa miˈhaj]; født 2. september 1955 i București, død 14. oktober 2015 samme sted) var en tennisspiller fra Romania.

Hun var i to Grand Slam-finaler, begge i 1977 i French Open. Hun tapte singlefinalen mot Mima Jaušovec fra Jugoslavia. I mixeddoublefinalen tapte hun sammen med Ivan Molina til John McEnroe og Mary Carillo med 7-6, 6-3.

Ved Sommeruniversiaden 1979 i Mexico vant hun doubleturneringen sammen med Virginia Ruzici.

Etter at hun la opp ble hun trener: hun var 14 år ikke-spillende landslagskaptein for Romanias kvinnelandslag. Deretter hadde hun flere stillinger innen det rumenske tennisforbundet, blant annet som formannens rådgiver. 

Hun døde av kreft.

## Æresbevisninger

* *Ordinul Meritul Sportiv* («Idrettsfortjenesteordenen») 1. klasse (1977 og 1979)
* *Medalia Națională Serviciul Credincios* («Nasjonalordenen for trofast tjeneste») 3. klasse

## Referanser


## Eksterne lenker
*
Herpangina

**Herpangina** er en infeksjon med et virus som heter coxsackie A. Det rammer ofte små barn og er derfor en av mange barneinfeksjoner. Det forårsaker akutt feber, allmenne infeksjonstegn og svelgvansker. Slimhinnen i svelget blir rød, og etter ett døgn får man mange små blemmer i den bløte gane og mot mandlene. Når det går hull på blemmene får man små gråhvite sår. Feberen går over etter 3-4 dager, men utslettene i munnen forsvinner etter en uke. Det kan ligne litt på vanlige aftøse sår uten kjent årsak, men vanligvis medfører dette færre men mer spredte utslett i slimhinnen. Det kan også ligne på hånd-, fot- og munnsyken, men da får barnet også utslett ved randen av håndflaten og fotbladet.
Alan Hollinghurst

**Alan Hollinghurst** (født 1954) er en britisk forfatter, lyriker og oversetter som debuterte som romanforfatter med boka *[[The Swimming Pool Library]]* i 1988. I 2004 utgav han *[[Den skjønne linje]] *som innbragte ham Bookerprisen. Boka ble dramatisert for TV i 2006.

Han utgav sitt første dikt i 1975 og sin første novelle i 1983.

## Romaner
* *[[The Swimming Pool Library]]*, 1988  
* *[[The Folding Star]]*, 1994 
* *[[The Spell]]*, 1998 
* *[[Den skjønne linje|The Line of Beauty]]*, 2004 – norsk oversettelse 2005: *Den skjønne linje*
* *[[The Stranger's Child]]*, 2011 – norsk oversettelse 2012: *Den fremmedes barn*

## Priser og utmerkelser (utvalg)
*  – Somerset Maugham Award for *[[The Swimming Pool Library]]*
*  – Man Booker Prize for ''The Line of Beauty'

## Referanser
Bagratikatedralen

**Bagratikatedralen**  er en katedral fra 1000-tallet i den georgiske byen Kutaisi. Katedralen, som nå ligger i ruiner, er kjent som hovedverket i georgisk middelalderarkitektur.

Katedralen er et godt synlig landemerke i Kutaisi på toppen av Uk’imerioniåsen. Den ble bygget tidlig på 1000-tallet under Bagrat III styre, det er også han som har gitt navnet til katedralen. I 1692 ble katedralen ødelagt av ottomanske tropper under deres invasjon av Georgia. Ødeleggelsene medførte at kuppelen og deler av taket raste sammen. 

Konservering og restaureringsarbeider, samt arkeologiske utgravninger, som begynte i 1952, pågår fremdeles. I 1994 ble katedralen, sammen med Gelatiklosteret ført opp på UNESCOs verdensarvliste. Verdensarvområdet ble i 2017 omdefinert slik at det ikke lenger dekker katedralen, men kun gjelder klosteret. 

## Eksterne lenker

* Fotogalleri
Corinne Maier

**Corinne Maier** (født 1963) er en fransk-sveitsisk økonom, psykoanalytiker og forfatter som er kjent for boka *God dag latskap – om kunsten og nødvendigheten av å gjøre minst mulig på jobben* (2005). Boka er et kritisk blikk på fransk bedriftskultur.

## Referanser


## Eksterne lenker
* 
* 
*  «Latsabber – foren eder!», artikkel av Rolf Lunheim i *Dagbladet*, 6. september 2004
Jack Black

**Thomas Jacob «Jack» Black jr.** (født 1969) er en amerikansk musiker og skuespiller. Han gikk på University of California, Los Angeles. Mens han gikk på universitetet var han medlem av en skuespillergruppe. Han er også sangeren i bandet Tenacious D. Han har uttalt at yndlingsbandet hans er The Who og han er selv medlem av The Frat Pack.

Black slo i gjennom i rollen som den frekke musikknerden som arbeider i John Cusacks rollefigurs platebutikk i *[[High Fidelity (film)|High Fidelity]]* i 2000.

Black spiller i blant annet disse filmene:

* 1995 *[[Dead Man Walking]]* som Craig Poncelet
* 1995 *[[Waterworld]]* som en pilot
* 1996 *[[Mars Attacks!]]* som Billy-Glenn Norris
* *[[Gåsehud (film)|Gåsehud]]*
* 1998 *[[Enemy of the State]]* som Fiedler
* 2002 - *[[Istid (film)|Istid]]* som Zeke
* 2003 - *[[The School of Rock]]* som Dewey Finn.
* *[[Nacho Libre]]*
* *[[Shallow Hal]]*
* *[[Cable Guy]]*
* 2004 - *[[Stor ståhai]]* som Lenny
* 2005 - *[[King Kong (2005)|King Kong]]* som Carl Denham
* 2006 - *[[The Holiday]]* som Miles Dumont.
* 2006 - *[[Nacho Libre]]* som Ignacio / Nacho
* *[[Tenacious D in The Pick of Destiny]]*
* 2008 - *[[Be Kind Rewind]]* som Jerry
* *[[Envy]]*
* 2008 - *[[Tropic Thunder]]* som Jeff Portnoy.
* 2008 - *[[Kung Fu Panda]]* som Po
* 2011 - *[[Kung Fu Panda 2]]* som Po
* 2016 - *[[Kung Fu Panda 3]]* som Po
* *Gullivers Reiser 3D*
* *Year One*
* *The Big Year*
* 2017 - ** som Shelly Oberon
* 2023 - *[[Super Mario Bros. filmen]]* som Bowser Koopa
* 2024 - *Kung Fu Panda 4* som Po.
* 2025 - *[[En Minecraft-film]]* som Steve
Black har også spilt roller i over 40 andre filmer, samt i en del TV-serier som for eksempel *Tenacious D*, en serie om bandet som han er med i virkeligheten. Black spiller som regel i komedier, og har mottatt mange priser for sitt skuespiller-talent. I 2008 bidro Black med stemmen til pandabjørnen Po i *Kung Fu Panda*, og i oppfølgerne til denne filmen.

## Referanser


## Eksterne lenker
* 
* 
* 
*